फोन कर कहा- बम से उड़ा देंगे, आरोपी ने खुद को बताया अमृतपाल का साथी
पंजाब के जिला लुधियाना में सांसद रवनीत सिंह बिट्‌टू को व्हाट्सएप काल पर अज्ञात व्यक्ति द्वारा धमकी भरी काल की गई। बताया जा रहा है कि धमकी देने वाले ने बिट्‌टू से कहा कि वह उसे बम से उड़ा देगे। ये काल सांसद बिट्‌टू को व्हाट्सएप नंबर पर आई है। धमकी देने वाले का नंबर +994408917750 है।
पंजाब के लुधियाना से सांसद रवनीत सिंह बिट्‌टू को वॉट्सऐप पर कॉल कर अज्ञात व्यक्ति ने धमकी दी। धमकी देने वाले ने बिट्‌टू से कहा कि वह उसे बम से उड़ा देगा। आरोप ने खुद को वारिस पंजाब दे के चीफ अमृतपाल ​का साथ बताया​​​​​​।
सुरक्षा एजेंसी को सुचित किया
इस बारे में बिट्‌टू के सुरक्षा कर्मचारियों ने तुरंत जेड प्लस सुरक्षा एजेंसी को भी सूचित कर दिया। बता दें बिट्‌टू फिलहाल रायपुर में सेशन में व्यस्त हैं। ये धमकी आज करीब 12 बजे उन्हें अज्ञात व्यक्ति द्वारा दी गई है। थाना डिवीजन नंबर 8 की पुलिस के पास शिकायत पहुंच चुकी है। पुलिस नंबर ट्रेस करने में लगी है।
बिट्‌टू के पीएम हरजिंदर सिंह ने बताया कि +994408917750 से नंबर से कॉल आ रही हैं। आरोपी मोबाइल फोन के साथ लैंडलाइन नंबर पर फोन कर धमकी दे रहा है।
अजनाला हिंसा पर जुबानी जंग
बता दें अजनाला हिंसा के बाद से सांसद रवनीत सिंह बिट्‌टू और अमृतपाल में लगातार एक दूसरे के बीच जुबानी जंग छिड़ी हुई है। इस बीच इस तरह की धमकी आना सुरक्षा एजेंसियों के लिए भी टेंशन की बात है।
रवनीत सिंह बिट्टू कट्टरपंथियों के खिलाफ लगातार बोलते आ रहे हैं और इसलिए उन्हें इससे पहले भी जान से मारने की धमकियां मिलती रही हैं। वह इसके बावजूद लगातार कट्टरपंथियों के खिलाफ बोलते आ रहे हैं। रवनीत बिट्टू का कहना है कि वह इस तरह की धमकियों से डरने वाले नहीं हैं।
कौन हैं रवनीत बिट्‌टू
रवनीत बिट्‌टू पंजाब के लुधियाना से सांसद हैं। वे प्रदेश के पूर्व मुख्यमंत्री स्वर्गीय बेअंत सिंह के पोते हैं। उनका जन्म 10 सितंबर 1975 को लुधियाना के कोटला अफगान गांव में हुआ था। इन्होंने 12वीं तक पढ़ाई की है। पंजाब यूथ कांग्रेस के प्रधान बनकर अपनी राजनीतिक यात्रा शुरू करने वाले बिट्टू राहुल गांधी के करीबी भी माने जाते हैं। राहुल के कारण ही बिट्टू को 2009 में आनंदपुर साहिब से लोकसभा की टिकट मिला था। इसके बाद 2014 और 2019 में वह लुधियाना से चुनाव जीते।